
ᐃᓯᖅᑎᑕᐅᓂᖏᑦ ᑕᒪᒃᑯᐊ ᓇᔪᖅᑕᖃᖅᓯᒪᙱᑦᑐᓐ ᐆᒪᔪᖏᑦ (NIS) ᓯᕗᓪᓕᖅᐹᖑᖃᑕᐅᔪᑦ ᐊᔭᐅᕆᓲᑦ ᓄᓇᕐᔪᐋᑉ ᐊᓯᐅᔨᔭᓄᑦ ᐊᔾᔨᒌᖏᑦᑑᑎᓂᒃ ᐆᒪᔪᖃᐅᓯᖏᓂᒃ, ᐃᒃᑕᖅᑯᑎᐅᑉ ᐃᒪᒋᓱᖓ ᐅᒥᐊᕐᔪᐋᓄᑦ ᑯᕕᔭᐅᓲᖅ ᓯᕗᓕᐅᕆᓪᓗᑎᒃ ᐃᓯᖅᑎᑦᑎᓲᑦ ᐊᔾᔨᒋᙱᑕᖏᑕ ᑕᕆᐅᒻᒥᐅᑦ ᐆᒪᔪᖏᓂᒃ NIS ᑕᑯᓇᒃᖢᒋᑦ ᓄᓇᕐᔪᐋᓕᒫᑉ ᑕᕆᐅᖏᑦ [1]. ᐅᓯᑲᖅᑕᐃᔨᓄᑦ ᐃᓱᒫᓗᒍᑎᓐ ᐊᖏᔪᒻᒪᕆᖕᒥᑦ ᐊᖏᓕᒋᐊᖅᓯᒪᕗᑦ ᐱᓗᐊᖅᑐᖅ ᑲᓇᑕᐅᑉ ᐅᑭᐅᖅᑕᖅᑐᖓᓂ ᐱᓪᓗᒍ ᓯᓚᐅᑉ ᐊᔾᔨᒋᔪᓐᓃᕐᓂᖓ ᐊᒻᒪᑦᑕᐅᖅ ᐊᖏᓂᖅᓴᒥᒃ ᐅᔭᕋᖕᓂᐊᓕᖅᑎᓪᓗᒋᑦ ᓄᓇᒋᔭᖏᓂᒃ [2] ᐅᓪᓗᒥ ᕿᙳᐊᑦ ᐊᖏᓛᑦᑎᐋᒥᒃ ᐱᕈᓐᓂᖃᖅᑎᓪᓗᒍ ᐅᒥᐊᕐᔪᐊᑦ ᐅᓯᑲᖅᑕᖅᑏᓐ ᐊᖅᑯᓵᖃᑦᑕᓕᓐᓂᖏᓄᑦ ᓴᕕᕋᔭᒃᓴᒥᒃ ᐅᓯᓕᖅᓱᐃᔭᐅᑎᓪᓗᒋᑦ ᓄᓇᕐᔪᐋᕐᒥᐅᓄᑦ [3,4]. ᐃᒃᑕᖅᑯᑎᐊ ᐃᒥᖓ ᑯᕕᔭᐅᓲᖑᒻᒪᑦ ᐃᓗᐊᓄᑦ ᓯᕗᓂᐊᒍᑦ ᓴᓇᕝᕕᐅᓯᒪᖏᑦᑑᑉ ᑲᖏᖅᖢᐋᓄᑦ ᓴᖅᑮᕙᓪᓕᐊᓪᓗᓂ NIS ᐃᓯᖅᑐᒃᓴᐃᑦ ᐆᒪᔪᕋᓛᑦ ᐅᓗᕆᐊᓇᕈᑎᖏᓂᒃ ᓴᖅᑮᔪᓐᓇᖅᑐᓂᒃ ᐊᒃᑐᐃᓂᖃᔾᔪᐋᓐᓂᒻᒥᒃ ᐃᒃᐱᖕᓂᖅᓴᕋᐃᑦᑐᓄᑦ ᐅᑭᐅᖅᑕᖅᑑᑉ ᑕᕆᐅᒻᒥ ᐆᒪᔪᖏᓄᑦ/ ᓇᔪᒐᕆᔭᖏᓄᑦ (ᓲᕐᓗ, ᐃᓂᐅᔪᑦ ᐊᑑᑎᖃᓛᑦ ᓂᕿᒃᓴᖅᓯᐅᕝᕕᑦ/ ᐅᒋᐊᖃᕝᕕᖏᑦ ᑐᒐᓖᑦ/ᐊᕐᕖᓪᓗ, ᑎᖕᒥᐊᑦ ᐃᕙᕝᕕᖏᓄᑦ ᐊᒻᒪᓗ ᑎᓱᓲᑦ ᐃᖃᓗᒋᔭᖏᓄᑦ), ᐊᒃᑐᐄᔪᓐᓇᖅᖢᑎᒃ ᓂᕿᖃᑦᑎᐊᕐᓂᕐᒧᑦ/ ᓄᓇᓖᑦ ᐊᕙᑖᓂ ᖃᓄᐃᙱᑦᑎᐊᕐᓂᖏᓄᑦ, ᐊᒻᒪ ᓯᐊᒻᒪᒃᐸᓪᓕᐊᔪᒥᒃ ᐊᒃᑐᐃᓂᐅᔪᓂᒃ ᑖᒃᑯᐊ ᐃᓂᓪᓚᖕᓂᕈᑎᒃ ᐊᕙᑖᓄᓪᓗ ᑎᑭᐅᑎᕙᓪᓕᐊᒍᑎᒃ ᐅᑭᐅᖅᑕᖅᑑᑉ ᑕᕆᐅᖏᓄᑦ.
ᖃᖓᑦᑎᐊᖅ ᓄᑖᕈᐃᑎᓪᓗᒋ ᒪᓕᒐᕋᓛᓕᐊᖑᔪᓂᒃ ᓴᖅᑮᓚᐅᖅᑐᖅ ᐱᔭᕆᐋᖃᖅᑎᑦᑎᓂᖅ ᐃᒃᑕᖅᑯᑎᐊᑕ ᐃᒥᖏᓄᑦ ᑲᓚᒋᔾᔪᑏᓐ (ᓲᕐᓗ, ᑯᓗᐊᕇᓐ ᐃᒪᓯᓂᖅ ᐅᕝᕙᓗ ᖃᐅᒻᒪᔪᒧᑦ) ᐅᒥᐊᕐᔪᐋᑦ ᐃᓗᓪᓚᕆᐊᓂ, ᑐᖁᓴᐃᑲᐅᑎᒋᔾᔪᑎᓐ ᐃᒃᑕᖅᑯᑎᐅᑉ ᐃᒪᖓᓂ ᓇᔪᖅᑐᓂᒃ ᐱᓛᖅ ᑯᕕᔭᐅᓚᐅᖅᑎᓐᓇᒍ, ᐅᓪᓗᒥ ᓇᓗᓈᕿᒐᓗᐊᖅᑎᓪᓗᒍ ᑲᔪᓯᑦᑎᐋᕈᓐᓇᓐᓂᖏᑕ ᐅᑭᐅᖅᑕᖅᑑᑉ ᐊᕙᑎᒋᔭᖏᓐᓂᒃ. ᖃᓪᓗᓈᑦ ᓄᓈᓂ ᖃᐅᔨᓵᑦ ᐃᒃᑕᖅᑯᑎᐅᑉ ᐃᒪᖏᓄᑦ ᓴᖅᑮᓚᐅᖅᑐᓐ ᐃᒻᒪᖄ ᓇᑉᐸᓪᓗᐊᕆᔭᖏᑦ ᐅᒥᐊᕐᔪᐋᑦ ᐃᒃᑕᖅᑯᑎᖏᑦ ᖃᖐᓯᒪᓂᖏᑕ ᓄᓇᕐᔪᐋᑉ ᒪᓕᒃᑕᐅᔪᒃᓵᓂᒃ (ᒪᓕᒐᕋᓛᖓ D2 [5]) ᑎᑭᐅᒪᔪᑦ 10 ᐅᕗᖓ 1000s ᐆᒪᔪᕋᓛᑦ/ᒦᑎᒧᑦ3 ᐃᒃᑕᖅᑯᑎᐅᑉ ᐃᒪᖏᓂ [6,7,8], ᐱᖃᓯᐅᔾᔨᔪᖅ NIS ᓴᖅᑭᑕᐅᔪᑦ ᑲᓇᑕᒧᑦ [7,8]. ᓂᒡᓚᓱᖕᓂᖅᓴᑦ ᐃᒥᕐᒥᑦ ᓱᒃᑲᐃᓕᖅᑎᑦᑎᔪᓐᓇᕐᒪᑕ ᓴᓇᐅᒪᔭᑦ ᑐᖁᓴᐃᓯᖏᓂᒃ, ᐅᖃᖅᑰᔨᔪᖅ ᓴᓗᒻᒪᐅᑎᐊᑕ ᑲᔪᓯᑦᑎᐋᕐᓂᖓ ᐃᒃᑕᖅᑯᑎᐅᑉ ᐃᒪᖏᓄᑦ ᑐᖁᓴᐃᓯᐅᔪᓂᒃ ᐊᖅᐸᓯᓐᓂᖅᓴᑦ ᐅᑭᐅᖅᑕᖅᑐᒧᑦ ᓇᕈᔭᖃᖅᑎᓪᓗᒋᑦ [8] ᐊᓯᖏᑕ ᐊᐅᓪᓛᓐᓂᖏᑦ ᖃᓪᓗᓈᑉ ᓄᓈᓄᑦ ᐅᓯᖐᐊᕐᕕᖏᓄᑦ. ᖄᒃᑲᓐᓂᐊᒍᑦ, ᐆᒪᔪᑦ ᑐᖁᓴᖅᑕᐅᙱᑦᑐᑦ ᑐᖁᓴᕋᐃᙱᑦᑐᒃᓴᐅᒻᒪᑕ, ᓇᔪᒐᖃᓕᑐᐃᓐᓇᕆᐊᓖᑦ ᐅᑭᐅᖅᑕᖅᑑᑉ ᐃᒪᖏᓂᒃ [9].  
ᐱᓕᕆᐊᒃᓴᖅ ᐅᓇ ᕿᒥᕐᕈᓂᐊᖅᑐᖅ ᐊᒥᓲᓂᖏᓄᑦ ᖃᓄᐃᑦᑑᓂᖏᑕᓗ ᐆᒪᔪᕋᓛᑦ ᐃᒃᑕᖅᑯᑎᐅᑉ ᐃᒪᖓᓂ ᑯᕕᔭᐅᔪᒥᒃ, ᐊᒻᒪᑦᑕᐅᖅ ᑖᓐᓇ ᑲᔪᓯᓂᖃᑦᑎᐊᕐᓂᖓ ᐃᒃᑕᖅᑯᑎᐅᑉ ᐃᒪᖓᓄᑦ ᓴᓗᒻᒪᖅᓴᐃᔾᔪᑎᖏᑕ ᑲᒪᒋᔾᔪᑎᒋᔭᖏᑦ ᐅᒥᐊᕐᔪᐋᒥᑦ ᐊᑐᖅᑕᐅᔪᑦ ᐅᑭᐅᖅᑕᖅᑐᒥ ᓇᕈᓲᑦ ᑐᑭᓯᕚᓪᓕᕋᓱᒡᓗᒍᓗ ᖃᓄᑎᒋ ᓴᖅᑭᑦᑐᒻᒥᓇᕐᓂᖏᑕ ᐅᓗᕆᐋᓇᕈᑎᔪᓂᒃ NIS ᐅᑭᐅᖅᑕᖅᑑᑉ ᐃᓕᖅᑯᓯᕆᔭᖏᓄᑦ. ᖄᒃᑲᓐᓂᐊᒍᑦ, ᑖᓐᓇ ᕿᒥᕐᕈᐃᓂᖅ ᐃᓚᖃᖅᑐᖅ ᖃᓄᑎᒋ ᐱᔪᒥᓇᓐᓂᖃᒻᒪᖔᑦ ᐃᒃᑕᖅᑯᑎᐅᑉ ᐃᒪᖓᑕ ᖃᐅᔨᓵᕆᔭᐅᓂᖏᑦ ᕿᒥᕐᕈᐃᔾᔪᑎᓪᓗ ᖃᐅᔨᓴᐅᑎᖏᑦ ᓯᕗᓂᑦᑎᓐᓂ ᐊᑐᖅᑕᐅᔪᒃᓴᓄᑦ ᓄᓇᓕᐅᑉ ᐃᓄᖏᓄᑦ/ᑎᒥᐅᔪᓄᓪᓗ ᓯᕗᓂᑦᑎᒍᑦ ᐃᒃᑕᖅᑯᑎᐅᑉ ᐃᒪᖓᓂᒃ ᕿᒥᕐᕈᐃᔭᖃᖃᑦᑕᓐᓂᕐᒧᑦ.
ᐊᕐᕌᒍᓂ 2026 ᐊᒻᒪᓗ 2027, ᐅᒃᑐᕈᒪᔪᒍᑦ ᖃᐅᔨᓵᖃᓐᓂᒻᒥᒃ ᑎᑭᓪᓗᒍ 8 ᐱᓇᓱᐊᕈᓯᑦ (ᐊᒃᑎᒋᓂᐊ ᖃᐅᔨᓵᖃᓐᓂᑦᑕ ᒪᓕᖕᓂᐊᖅᑐᖅ ᓱᓇᒃᑯᑖᕆᔭᑦᑎᓐᓄᑦ ᐱᓕᕆᔪᓐᓇᓐᓂᑦᑎᓐᓄᓪᓗ ᕿᙳᐊᓂ) ᐃᓗᐊᒍᑦ ᐅᓯᑲᖅᑕᐃᔪᑦ ᑎᑭᑦᑕᓐᓂᐊᑕ ᖃᐅᔨᓵᖃᓪᓗᑕ ᐃᓱᖃᖅᑐᒥᒃ ᐃᒻᒪᖄ ~64-80 ᐅᒥᐊᕐᔪᐊᓂᒃ ᐅᓪᓗᖁᑎᖏᒍᑦ ᐱᒋᐊᕈᑎᑦᑕ ᐅᔾᔨᖅᓴᐃᓂᕐᒧᑦ ᑕᑯᒃᓴᕈᖅᑕᑦᑎᓐᓂ. ᖃᐅᔨᓵᖃᓐᓂᖅ ᐱᑕᖃᕆᐊᖃᖅᑎᑦᑎᔪᖅ ᑲᑐᔾᔨᔨᑦ 4-5 ᐃᓄᖕᓂᒃ ᐱᓕᕆᖃᑎᖃᓐᓂᐊᖅᑐᓐ ᐅᒥᐊᕐᔪᐊᑉ ᓴᓇᔨᖏᓂᒃ ᐃᓕᓯᓂᐊᓪᓗᑎᒃ ᖃᐅᔨᓴᐅᑎᖏᑕ ᐱᓕᕆᔾᔪᖏᓂᒃ ᖃᐅᔨᓵᖑᔪᒃᓴᒧᑦ ᐃᒃᑕᖅᑯᑎᐅᑉ ᐃᒪᖃᕝᕕᐊᓄᑦ. ᖃᐅᔨᓵᖃᓐᓂᖅ ᐃᓚᖃᖅᑐᖅ ᐊᑐᖅᑕᖃᓐᓂᒻᒥᒃ ᐊᕝᕗᕈᑎᒥᒃ ᑯᕕᕙᓪᓕᐊᔫᑉ ᐃᒃᑕᖅᑯᑎᐊᑕ ᐃᒪᖓᓂᒃ ᐊᕝᕗᕋᓱᒡᓗᒍ ᐃᒻᒪᖄ 1000-ᓖᑕᓐ ᐃᒃᑕᖅᑯᑎᐊᑕ ᐃᒪᖓᓂᒃ ᑲᑎᖅᓱᐊᓗᑕᓗ ᐊᖏᓛᓄᑦ ᐊᒡᒍᖅᓯᒪᔪᓂᒃ (≥50 ᒥᓕᒦᑕ) ᐆᒪᔪᕋᓛᑦ ᖃᐅᔨᓵᑦᑎᒍᑦ ᐊᒻᒪᓗᑦᑕᐅᖅ ᓴᓗᒻᒪᖅᓴᖅᓯᒪᖏᑦᑐᑦ (ᐃᒥᑐᐃᓐᓇᖅ) ᑕᒪᒃᑯᓄᖓ ᒥᑭᓛᖑᔪᑦ ᐊᒡᒍᖅᓯᒪᔭᖏᓄᑦ (≥10 ᒥᓚᒦᑕ ᐊᒻᒪ ≤10 ᒥᓚᒦᑕᓐ) ᐆᒪᔪᖁᑎᒋᔭᖏᓂᒃ. ᖄᒃᑲᓐᓂᐊᒍᑦ ᐊᖏᓛᑦ ᒥᑭᓐᓂᖅᓴᐃᓪᓗ ᐊᒡᒍᖅᓯᒪᔭᖏᑕ ᖃᐅᔨᓵᖃᕈᑎᖏᓂᒃ, ᐃᒥᐅᑉ ᐱᐅᓂᕆᔮᑕ ᐊᕙᓗᖏᑦ (ᐃᒥᐅᑉ ᐆᓇᔪᖕᓂᐊ, pH, ᑕᕆᐅᖅᑐᓂᖓᓗ) ᓇᓗᓇᐃᖅᑕᐅᓂᐊᒻᒥᔪᑦ, ᐊᒥᐊᒃᑯᓯᒪᔪᑦ ᑯᓗᐊᕇᓐ ᑐᖁᓴᐃᔾᔪᑖ ᕿᒥᕐᕈᓗᒋᓪᓗ (ᓲᕐᓗ, ᕿᒥᕐᕈᐃᓂᖅ ᖃᓄᑎᒋ ᑯᓗᐊᕇᖓ ᑐᖁᔭᐃᔾᔪᑎᐅᓲᖅ ᐆᒪᔪᕋᓛᓂᒃ ᐃᒃᑕᖅᑯᑎᐅᑉ ᐃᒥᖓᓂ ᑐᖁᓴᐃᑦᑎᐋᓐᓂᖃᒻᒪᖔᑦ) ᐊᒻᒪᓗ ᐊᕙᑎᐊᓂ ᕿᒻᒪᑯᑦ DNA/RNA (eDNA/eRNA) ᑲᑎᖅᓱᐋᖑᒻᒥᓗᑎᒃ ᑭᖑᓂᐊᒍᑦ 
ᕿᒥᕐᕈᕕᒻᒥ ᖃᐅᔨᓵᖑᓛᓪᓗᑎᒃ ᐊᑐᓂᑦ- ᐊᒻᒪᓗ ᑲᑎᖅᓱᖑᔪᑦ-ᑭᒡᓕᓯᓂᐊᕆᔾᔪᑎᓂᒃ ᓇᓗᓇᐃᕋᓱᒡᓗᒋᑦ ᖃᓄᐃᑦᑑᓂᕕᓂᖏᑦ ᐆᒪᔪᕋᓛᖏᑦ ᐃᒃᑕᖅᑯᑎᐊᑕ ᐃᒪᖓᓂ ᖃᐅᔨᓵᖑᔪᕕᓂᓐᓂᑦ.
ᖃᐅᔨᓵᖑᔪᑦ ᑲᒪᒋᔭᐅᒋᐊᕈᑎᖏᑦ ᐱᓕᕆᐋᖑᖅᑳᓐᓂᐊᖅᑐᓐ ᕿᙳᐊᑕ ᐃᐱᖅᓯᒪᕝᕕᐊᓂ ᐅᓯᓕᖅᓱᖅᑐᓄᑦ ᑕᐃᑲᓂ ᓇᓗᓇᐃᒃᑯᑕᒧᑦ ᓴᓇᔾᔪᑎᒥᒃ (Ballast eye) ᐊᑐᖅᑕᐅᖅᑳᓪᓗᓂ ᓇᐄᓴᐃᓗᑎᒍᓐ ᐊᒥᓲᓂᖏᑦ ᐆᒪᔪᕋᓛᑦ ᐊᒥᓲᓂᖏᑦ ᐃᓗᐊᓂ ᐃᒃᑕᖅᑯᑎᐅᑉ ᐃᒪᖓᓂ ᖃᐅᔨᓵᖑᔪᓂᒃ ᕿᒥᕐᕈᓗᑎᒍᓪᓗ ᖃᓕᕇᖓᔪᑦ ᒪᓕᑦᑎᐊᓐᓂᕐᒧᑦ ᑖᔅᓱᒧᖓ D-2 ᐃᒃᑕᖅᑯᑎᐅᑉ ᐃᒪᖓᓄᑦ ᑲᒪᒋᔭᒃᓴᓄᑦ ᒪᓕᖁᔭᐅᔪᒧᑦ. ᑖᒃᑯᐊ ᐃᓚᒋᔭᖏᑦ ᐃᒃᑕᖅᑯᑎᒥᑦ ᐃᒪᖓᓄᑦ ᖃᐅᔨᓵᖑᔪᑦ ᐱᐅᖅᓱᐋᖅᑕᐅᓂᐊᕐᒥᔪᑦ ᐊᔾᔨᒌᖏᑦᑐᑦ ᐆᒪᔪᕋᓛᕆᔭᖏᓂᒃ ᑭᒡᓕᓯᓂᐊᕆᓂᕐᒧᑦ ᐊᑐᓪᓗᑕ ᕿᒥᕐᕈᕕᒻᒥ ᐱᕈᐊᓂᖏᒍᑦ ᐆᒪᔪᕋᓛᑦ ᐊᒻᒪᓗ ᐊᒡᒍᖅᓯᒪᓂᖏᑦ ᐆᒪᔪᕋᓛᖑᔪᓄᑦ ᖃᐅᔨᓴᕈᑎᓂᒃ. 
ᐊᕐᕌᒍᑕᒫᖅ, ᐃᓕᓐᓂᐊᖅᑎᑦᑎᔾᔪᑎᒥᒃ ᑲᑎᒪᑎᑦᑎᕙᒡᓗᑕ ᑕᒪᒃᑯᐊ ᐃᓄᐃᑦ ᒪᒃᑯᒃᑐᖏᑦ ᒥᑦᑎᒪᑕᓕᖕᒥ, ᐃᒡᓗᓕᖕᒥ ᓴᓂᕋᔮᖏᒥᓗ (Hall Beach) ᐃᓚᐅᓂᐊᖅᑐᓐ ᖃᐅᔨᓵᕆᔭᑦᑎᓐᓂ ᐃᓕᑎᑕᐅᕙᓪᓕᐊᓗᑎᒃ ᖃᐅᔨᓴᐅᑎᑦᑕ ᐊᐅᓚᔾᔪᓯᖏᓂᒃ ᓴᓇᕐᕈᑎᒋᓂᐊᖅᑕᑦᑕ, ᐊᒻᒪᓗ ᓴᓂᖅᑯᑕᒃᓴᐅᙱᑦᑐᑦ ᐅᓗᕆᐋᓇᔾᔭᐃᒃᑯᑎᓄᑦ ᒪᓕᒋᐊᖃᓲᑦ ᖃᐅᔨᓵᖃᖅᖢᓂ ᐅᒥᐊᕐᔪᐋᓂᒃ ᓴᓇᔪᓕᕆᕝᕕᐅᑉ ᐅᓯᑲᖅᑕᐃᔨᓄᑦ ᐃᓂᖏᑕ ᐅᒥᐊᕐᔪᐊᓄᑦ. ᑭᖑᓪᓕᖅ ᐃᓕᓐᓂᐊᕈᑎ ᑲᑎᒪᓂᐅᔪᖅ ᑲᔪᓯᓛᕐᒥᔪᖅ ᐅᑭᐊᒃᓵᖓᒍᑦ ᑕᒪᒃᑯᐊ ᐃᓚᐅᔪᕕᓃᑦ ᐃᓄᐃᑦ ᒪᒃᑯᒃᑐᑦ ᑐᓐᓂᖅᓴᐃᓗᑎᒃ ᐃᓱᒪᓕᐋᕆᓯᒪᔭᖏᓂᒃ ᖃᐅᔨᓵᖃᓐᓂᐅᑉ ᐃᓗᓕᕆᔭᖏᓄᑦ ᐊᒻᒪᑦᑕᐅᖅ ᑐᓴᖅᑎᑦᑎᔾᔪᑎᖏᑕ ᓄᓇᓕᒋᔭᒥᓄᑦ ᑲᒪᒋᔭᕕᓂᖏᓂᒃ ᐊᑐᓂ ᓄᓇᓕᐅᔪᓂᒃ ᐃᑲᔪᖅᓱᖅᑕᐅᓗᑎᒃ ᐃᒪᕐᒥᐅᑕᓕᕆᔨᒃᑯᖏᑕ ᑲᓇᑕᐅᑉ ᖃᐅᔨᔭᐅᕙᓪᓕᐊᔪ ᖃᐅᔨᓵᖏᒍᑦ ᐅᓂᒃᑳᕆᔭᐅᓗᑎᒃ ᖃᓄᐃᑦᑐᓪᓗ ᐊᐱᖅᑯᑎᒃᓴᑦ ᐃᓱᒫᓘᑎᐅᔪᓪᓗ ᓄᓇᓕᒻᒥᐅᓄᑦ ᓴᖅᑭᑕᐅᓂᕕᓂᖏᑦ ᑲᑎᒪᑎᑦᑎᑎᓪᓗᒋᑦ. ᐱᖓᔪᐊᓂᒃ ᐃᓕᓐᓂᐊᕈᑎ ᑲᑎᒪᑎᑦᑎᓂᖅ ᓴᖅᑭᒻᒥᓗᑎᒍᑦ ᐅᑭᐅᒃᑯᑦ ᑕᐃᑲᓂ ᐃᓄᐃᑦ ᒪᒃᑯᒃᑐᖏᑦ ᐃᑲᔪᖅᑕᐅᓗᑎᒃ ᐃᒪᕐᒥᐅᑕᓕᕆᔨᒃᑯᓐᓂ, ᕿᒥᕐᕈᓇᓕᓪᓗᑎᒃ ᓇᓗᓇᐃᖅᑐᕕᓂᕐᓂᒃ ᖃᐅᔨᓵᖃᖅᑎᓪᓗᒋᑦ ᐊᑐᓂ ᖃᐅᔨᓵᖃᕝᕕᐅᑉ ᐊᕐᕌᒍᖏᓂᒃ ᐃᓕᔭᐅᕙᓪᓕᐊᓕᓪᓗᑎᒃ ᓄᓇᙳᐊᓕᐊᓄᑦ ᐊᒻᒪᓗ ᓇᓗᓇᐃᖅᑐᓄᑦ ᕿᒥᕐᕈᔾᔪᑎᑦ ᑲᒪᒋᔾᔪᑎᒋᓲᖏᓂᒃ. 

